Kampa Multecîyan a Şehîd Rûstem Cûdîyî ya Mexmûrî de xoverdayoxê 14ê Temmuze Kemal Pîr, Mehmed Xeyrî Durmuş, Akîf Yilmaz û Alî Çîçek serrgêra 40. ya şehadetê xo de ameyî yadkerdene.
Merasîmê yadkerdişî de Meclîsê Şarî yê Mexmûrî ser o Mamosta Seîd Çomlekî qisey kerd û vat: ''Wexto ke merdim ewnîyeno na çalakîya 14ê Temmuze ra, xoverdayîşê Zîndanê Amedî ra pîlîya şorişê Kurdîstanî ya ewroyîne vîneno.''
Dima derheqê xoverdayîş û têkoşînê şehîdanê 14ê Temmuze de sînevîzyonêk ame mojnayene. Merasîm pê sloganan qedîya.
